Komission asetus (EY) N:o 2637/1999, annettu 14 päivänä joulukuuta 1999, neuvoston asetuksen (ETY) N:o 2075/92 soveltamista koskevista yksityiskohtaisista säännöistä raakatupakka-alan palkkiojärjestelmän, tuotantokiintiöiden sekä tuottajaryhmittymille myönnettävän erityistuen osalta annetun asetuksen (EY) N:o 2848/98 muuttamisesta



Virallinen lehti nro L 323 , 15/12/1999 s. 0008 - 0009



KOMISSION ASETUS (EY) N:o 2637/1999, annettu 14 päivänä joulukuuta 1999, neuvoston asetuksen (ETY) N:o 2075/92 soveltamista koskevista yksityiskohtaisista säännöistä raakatupakka-alan palkkiojärjestelmän, tuotantokiintiöiden sekä tuottajaryhmittymille myönnettävän erityistuen osalta annetun asetuksen (EY) N:o 2848/98 muuttamisesta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon raakatupakka-alan yhteisestä markkinajärjestelystä 30 päivänä kesäkuuta 1992 annetun neuvoston asetuksen (ETY) N:o 2075/92(1), sellaisena kuin se on viimeksi muutettuna asetuksella (EY) N:o 660/1999(2), ja erityisesti sen 11 ja 14 a artiklan, sekä katsoo seuraavaa: 1) Neuvoston asetuksen (ETY) N:o 2075/92 soveltamista koskevista yksityiskohtaisista säännöistä raakatupakka-alan palkkiojärjestelmän, tuotantokiintiöiden sekä tuottajaryhmittymille myönnettävän erityistuen osalta 22 päivänä joulukuuta 1998 annetussa komission asetuksessa (EY) N:o 2848/98(3), sellaisena kuin se on viimeksi muutettuna asetuksella (EY) N:o 2162/1999(4), säädetään, että kiintiötodistukset on toimitettava yksittäisille tuottajille, jotka eivät ole tuottajaryhmittymän jäseniä, ja tuottajaryhmittymille viimeistään satovuoden 31 päivänä tammikuuta, ja että jäsenvaltion toimivaltaisen viranomaisen on rekisteröitävä yksittäisten tuottajien välistä kiintiöiden luovuttamista koskeva kirjallinen sopimus 20 päivän kuluessa. 2) Eräissä jäsenvaltioissa tarvitaan kiintiötodistusten toimittamiseen ja kiintiöiden luovuttamista koskevien kirjallisten sopimusten rekisteröintiin liittyville menettelyille lisäaikaa sovellettavien hallinnollisten valvontamenettelyjen ja erityisesti lohkotarkastusten vuoksi. Niinpä olisi pidennettävä yhdellä kuukaudella määräaikaa, jonka kuluessa kiintiötodistukset on toimitettava yksittäisille tuottajille, jotka eivät ole tuottajaryhmittymän jäseniä, ja tuottajaryhmittymille, ja kymmenellä päivällä määräaikaa, jonka kuluessa kiintiöiden luovuttamista koskevat kirjalliset sopimukset on rekisteröitävä. 3) Asetuksen (EY) N:o 2848/98 36 artiklassa vahvistetaan summat, joihin tuottajat, joiden satovuoden 1999 kiintiöt ostetaan takaisin, ovat oikeutettuja kiintiöiden takaisinosto-ohjelmassa. Olisi vahvistettava summat, joihin tuottajat, joiden satovuoden 2000 kiintiöt ostetaan takaisin, ovat oikeutettuja, sanotun kuitenkaan rajoittamatta myöhemmin tehtäviä muutoksia. 4) Tiedot asetuksen (EY) N:o 2848/98 35 artiklan mukaisista määristä, joita kiintiöiden takaisinostohakemukset koskevat, sekä takaisinostetuista määristä lajikeryhmittäin, jotka on annettava komissiolle tiedoksi kyseisen asetuksen 54 artiklan j alakohdan mukaisesti, eivät ole saatavilla ennen 31 päivää joulukuuta 1999. Satovuodelle 2000 olisi vahvistettava samat kiintiöiden takaisinostoon liittyvät summat kuin satovuodelle 1999. 5) Tässä asetuksessa säädetyt toimenpiteet ovat tupakan hallintokomitean lausunnon mukaiset, ON ANTANUT TÄMÄN ASETUKSEN: 1 artikla Muutetaan asetus (EY) N:o 2848/98 seuraavasti: 1) Korvataan 22 artiklan 3 kohdassa päivämäärä "31 päivänä tammikuuta" päivämäärällä "helmikuun lopussa". 2) Korvataan 33 artiklan 2 kohdassa luku "20" luvulla "30". 3) Lisätään 36 artiklaan kohta seuraavasti: "Tuottajilla, joiden satovuoden 2000 kiintiöt ostetaan takaisin, on oikeus satovuosia 2001, 2002 ja 2003 koskevia palkkioita maksettaessa saada joka vuosi samat summat kuin ensimmäisessä kohdassa satovuoden 1999 osalta esitetään." 2 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Sitä sovelletaan satovuodesta 2000 alkaen. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 14 päivänä joulukuuta 1999. Komission puolesta Franz FISCHLER Komission jäsen (1) EYVL L 215, 30.7.1992, s. 70. (2) EYVL L 83, 27.3.1999, s. 10. (3) EYVL L 358, 31.12.1998, s. 17. (4) EYVL L 265, 13.10.1999, s. 13.